ΑΠΟΦΑΣΕΙΣ
Αριθμ. 26658
Έγκριση Κανονισμού του Προγράμματος Μεταπτυχιακών Σπουδών με τίτλο: «Πρόγραμμα Με-
ταπτυχιακών Σπουδών Γενικής και Συγκριτικής
Γραμματολογίας» του Τμήματος Φιλολογίας της
Φιλοσοφικής Σχολής του Αριστοτελείου Πανεπιστημίου Θεσσαλονίκης.
Η ΣΥΓΚΛΗΤΟΣ ΤΟΥ
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
(Συνεδρίαση 2958/12&13-4-2018)
Έχοντας υπόψη:
1. Τις διατάξεις του ν. 4485/2017 (ΦΕΚ 114 Α΄), «Οργάνωση και λειτουργία της ανώτατης εκπαίδευσης, ρυθμί-
σεις για την έρευνα και άλλες διατάξεις», όπως τροποποιήθηκε ισχύει και ιδίως του άρθρου 45.
2. Τις διατάξεις των άρθρων 19 (παρ. 7) του ν. 4521/2018
και 17 (παρ. γ) του ν. 4559/2018.
3. Την υπουργική απόφαση με αριθμό 216772/Ζ1/
8-12-2017 (ΦΕΚ 4334/τ.Β΄/12-12-2017): «Τρόπος κατάρτισης του αναλυτικού προϋπολογισμού λειτουργίας και
της έκθεσης βιωσιμότητας των Προγραμμάτων Μεταπτυχιακών Σπουδών».
4. Τις διευκρινιστικές εγκυκλίους του Υπουργείου
Παιδείας, Έρευνας και Θρησκευμάτων με αριθμό : α)
163204/Ζ1 ΕΞ. ΕΠΕΙΓΟΝ/29-9-2017 «Εφαρμογή των διατάξεων του ν. 4485/17 (Α΄114) για θέματα μεταπτυχιακών
σπουδών και εκπόνησης διδακτορικών διατριβών - Λοιπά θέματα», β) 203446/Ζ1/22-11-2017 «Διευκρινήσεις
σχετικά με την εφαρμογή διατάξεων του ν. 4485/2017 (Α΄
114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή των διατάξεων του ν. 4485/2017 (Α΄114) για θέ-
ματα μεταπτυχιακών σπουδών», δ) 22879/Ζ1/9-2-2018
«Εφαρμογή των διατάξεων του ν. 4485/2017 (Α΄114),
ε) 26407/Ζ1/15-2-2018 «Ίδρυση -Επανίδρυση ΠΜΣ σε
εφαρμογή των διατάξεων του ν. 4485/2017 (Α΄114), και
στ) 45070/Ζ1/19-3-2018 Κοινοποίηση διατάξεων του
ν. 4521/2018 (Α΄38) «Ίδρυση Πανεπιστημίου Δυτικής
Αττικής και άλλες διατάξεις».
5. Το έγγραφο με αριθμό 34783/Ζ1 ΕΞ. ΕΠΕΙΓΟΝ/
5-3-2019 με θέμα: «Εφαρμογή της διάταξης του
ν. 4559/2018 (Α΄142) για τον ελάχιστο αριθμό εισακτέων σε Πρόγραμμα Μεταπτυχιακών Σπουδών» (ΑΔΑ:
Ω66Η4653ΠΣ-ΤΩΚ)
6. Τις διατάξεις του ν. 3374/2005 και ιδίως τα άρθρα 14
και 15 (ΦΕΚ 189/τ.Α’/2.8.2005) «Διασφάλιση της ποιότητας στην ανώτατη εκπαίδευση. Σύστημα μεταφοράς και
συσσώρευσης πιστωτικών μονάδων. Παράρτημα διπλώματος», όπως τροποποιήθηκε και ισχύει.
7. Την απόφαση της Συνέλευσης του Τμήματος Φιλολογίας της Φιλοσοφικής Σχολής του Αριστοτελείου
Πανεπιστημίου Θεσσαλονίκης (συνεδρίαση με αριθμό
430/8-3-2018).
8. Την απόφαση της Συγκλήτου με αριθμό 30899/
23-7-2018 (ΦΕΚ 3705/τ.Β΄/29-8-2018) ίδρυσης του ΠΜΣ
με τίτλο: «Πρόγραμμα Μεταπτυχιακών Σπουδών Γενικής
και Συγκριτικής Γραμματολογίας» του Τμήματος Φιλολογίας της Φιλοσοφικής Σχολής του Αριστοτελείου Πανε-
πιστημίου Θεσσαλονίκης.
9. Το ΦΕΚ 13/τ.Υ.Ο.Δ.Δ./16-1-2015 (16703/14-1-2015
απόφαση του Συμβουλίου του Αριστοτελείου Πανεπιστημίου Θεσσαλονίκης) και την 12733/Ζ1/23-1-2015
διαπιστωτική πράξη του Γενικού Γραμματέα του Υπουργείου Παιδείας και Θρησκευμάτων (διορισμός Πρύτανη
μετά την επανάληψη της διαδικασίας σε συμμόρφωση
της με αριθμ. 4474/2014 απόφασης του Συμβουλίου της
Επικρατείας (Τμήμα Γ).
10. Το ΦΕΚ 28/τ.Υ.Ο.Δ.Δ./23-1-2015 (διόρθωση της
16703/14-1-2015 απόφασης του Συμβουλίου του Αριστοτελείου Πανεπιστημίου Θεσσαλονίκης).
11. Την 12733/Ζ1/23-1-2015 (ΑΔΑ 6Ε5Β9-53Ν) διαπιστωτική πράξη του Υπουργού Παιδείας και Θρησκευ-
μάτων για το διορισμό του Πρύτανη του Αριστοτελείου
Πανεπιστημίου Θεσσαλονίκης με πλήρη θητεία από τις
16-1-2015 (ημέρα δημοσίευσης της πράξης του Συμβουλίου του Αριστοτελείου Πανεπιστημίου Θεσσαλονίκης
στην Εφημερίδα της Κυβερνήσεως).
12. Τις διατάξεις του άρθρου 18 παρ. 6 β' του
ν. 4559/2018 «Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις» σύμφωνα με το οποίο «Οι
θητείες των υπηρετούντων κατά την έναρξη ισχύος του
παρόντος νόμου μονομελών οργάνων διοίκησης λήγουν
την 31η Αυγούστου του ακαδημαϊκού έτους στη διάρκεια του οποίου πρόκειται να λήξει η θητεία τους, σύμ-
φωνα με τις διατάξεις που ίσχυαν κατά το χρόνο εκλογής
τους». Ως εκ τούτου, η θητεία του υπηρετούντος Πρύτανη λήγει την 31η Αυγούστου 2019.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2069
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
13. Ότι από την απόφαση λειτουργίας του ΠΜΣ με
τίτλο: «Πρόγραμμα Μεταπτυχιακών Σπουδών Γενικής
και Συγκριτικής Γραμματολογίας» θα προκληθεί δαπάνη
ποσού 1.000,00 € ανά έτος στον προϋπολογισμό του
Α.Π.Θ. (ΚΑΕ 0149) και ποσού 1.000,00 € ανά έτος στον
προϋπολογισμό του ΥΠ.Π.Ε.Θ. (ΚΑΕ 2421 του ειδικού φορέα 19-250 του προϋπολογισμού του ΥΠ.Π.Ε.Θ.) όπως
αναφέρεται στο ιδρυτικό ΦΕΚ με αριθμό 3705/τ.Β΄/
29-8-2018, αποφασίζουμε:
Εγκρίνουμε τον Κανονισμό του Προγράμματος Μεταπτυχιακών Σπουδών με τίτλο «Πρόγραμμα Μεταπτυχια-
κών Σπουδών Γενικής και Συγκριτικής Γραμματολογίας»
του Τμήματος Φιλολογίας της Φιλοσοφικής Σχολής του
Αριστοτελείου Πανεπιστημίου Θεσσαλονίκης ως ακολούθως:
Άρθρο 1
Γενικές διατάξεις
1. Το Τμήμα Φιλολογίας της Φιλοσοφικής Σχολής του
Α.Π.Θ., ως αυτοδύναμο Τμήμα που παρέχει Σπουδές
Α΄ Κύκλου, οργανώνει από το ακαδημαϊκό έτος 201819 Σπουδές Β΄ Κύκλου οι οποίες ολοκληρώνονται με
τη χορήγηση Διπλώματος Μεταπτυχιακών Σπουδών
(Δ.Μ.Σ.),σύμφωνα με τις διατάξεις του ν. 4485/2017 και
τις λοιπές ισχύουσες διατάξεις. Στον Β΄ Κύκλο Σπουδών
του Τμήματος Φιλολογίας του Α.Π.Θ. εντάσσεται και το
«Πρόγραμμα Μεταπτυχιακών Σπουδών (Π.M.Σ) Γενικής
και Συγκριτικής Γραμματολογίας », στο οποίο αφορά ο
παρών Κανονισμός Μεταπτυχιακών Σπουδών (στο εξής:
Κ.Μ.Σ).
2. Ο παρών Κ.Μ.Σ. θα ισχύσει για όλη τη διάρκεια
λειτουργίας του Π.Μ.Σ. Γενικής και Συγκριτικής Γραμματολογίας του Τμήματος Φιλολογίας του Α.Π.Θ., και
οποιαδήποτε τροποποίησή του απαιτεί απόφαση της
Συνέλευσης του Τμήματος Φιλολογίας του Α.Π.Θ. και
έγκριση της Συγκλήτου του Α.Π.Θ..
3. Απαγορεύεται η αποκλειστική απασχόληση των μελών Δ.Ε.Π. και Ε.ΔΙ.Π. σε Π.Μ.Σ. Ο/Η Διευθυντής/ντρια της
Συντονιστικής Επιτροπής (Σ.Ε.) του Π.Μ.Σ. δεν δικαιούται
απαλλαγή από τις διδακτικές του/της υποχρεώσεις. Ούτε
ο/η Διευθυντής/ντρια ούτε τα μέλη της Συντονιστικής
Επιτροπής (Σ.Ε.) του Π.Μ.Σ. δικαιούνται επιπλέον αμοιβή
για το διοικητικό τους έργο στο Π.Μ.Σ.
4. Το Π.Μ.Σ. Γενικής και Συγκριτικής Γραμματολογίας
του Τμήματος Φιλολογίας του Α.Π.Θ. λειτουργεί χωρίς καταβολή τελών φοίτησης από τους/τις φοιτητές/τριές του.
Άρθρο 2
Σκοπός των Προγραμμάτων Μεταπτυχιακών
Σπουδών
Σκοπός του συγκεκριμένου Π.M.Σ. είναι η προαγωγή
της επιστημονικής γνώσης, η ανάπτυξη της έρευνας, η
μετεκπαίδευση και η εξειδίκευση στη Γενική και Συγκριτική Γραμματολογία.
Άρθρο 3
Όργανα των Προγραμμάτων Μεταπτυχιακών
Σπουδών
1. Αρμόδια Όργανα για τη διοίκηση, οργάνωση και
λειτουργία είναι:
Η Σύγκλητος του Ιδρύματος, είναι το αρμόδιο όργανο
για τα θέματα ακαδημαϊκού, διοικητικού, οργανωτικού
και οικονομικού χαρακτήρα των Π.Μ.Σ., και ασκεί όσες
αρμοδιότητες σχετικά με τα Π.Μ.Σ. δεν ανατίθενται από
το νόμο ειδικώς σε άλλα όργανα.
Η Συνέλευση του Τμήματος, που έχει τις αρμοδιότητες
που ορίζονται στο άρθρο 31 παρ. 4 του ν. 4485/2017.
Η Συντονιστική Επιτροπή (Σ.Ε.) του Π.Μ.Σ., που απαρτίζεται από πέντε (5) μέλη Δ.Ε.Π. του Τμήματος, τα οποία
έχουν αναλάβει μεταπτυχιακό έργο, εκλέγονται από τη
Συνέλευση του οικείου Τμήματος για διετή θητεία και είναι αρμόδια για την παρακολούθηση και τον συντονισμό
της λειτουργίας Π.Μ.Σ. σύμφωνα με τα προβλεπόμενα
στον ν. 4485/2017 και τα επιμέρους άρθρα του παρόντος Κανονισμού. Εξ αυτών των μελών ένα ορίζεται ως
Σύμβουλος Σπουδών με ετήσια θητεία.
Η Επιτροπή Μεταπτυχιακών Σπουδών που αποτελείται
από τον/την Αντιπρύτανη/νι Ακαδημαϊκών Υποθέσεων
και Φοιτητικών Θεμάτων, ο/η οποίος/α εκτελεί χρέη Προέδρου και τους Κοσμήτορες του Ιδρύματος ως μέλη και
έχει τις αρμοδιότητες που προβλέπονται στο άρθρο 32
στην παράγραφο 5 του ν. 4485/2017.
Ο Διευθυντής του Π.Μ.Σ., που είναι μέλος της Σ.Ε. και
ορίζεται μαζί με τον αναπληρωτή του, με απόφαση της
Συνέλευσης του Τμήματος για διετή θητεία και πρέπει
να πληροί τις προϋποθέσεις του άρθρου 31 της παρ. 8
ν. 4485/2017. Δεν μπορεί να έχει περισσότερες από δύο
(2) συνεχόμενες θητείες και δεν δικαιούται επιπλέον
αμοιβή για το διοικητικό του έργο.
Ο Διευθυντής έχει τις αρμοδιότητες που προβλέπονται
στο κεφάλαιο ΣΤ΄ του ν. 4485/2017, καθώς και όποιες
άλλες ορίζονται από τη Συνέλευση του οικείου Τμήματος (άρθρο 45, παρ. 1γ). και στα επιμέρους άρθρα του
παρόντος Κανονισμού.
i. Η εξαμελής Επιστημονική Συμβουλευτική Επιτροπή
(Ε.Σ.Ε.), αρμόδια για την εξωτερική ακαδημαϊκή αξιολόγηση των Π.Μ.Σ. (άρθρο 44 παρ. 3 του ν. 4485/2017).
2. Το Π.M.Σ. Γενικής και Συγκριτικής Γραμματολογίας
του Τμήματος Φιλολογίας του Α.Π.Θ. λειτουργεί υπό την
εποπτεία της Συνέλευσης του Τμήματος Φιλολογίας του
Α.Π.Θ., η οποία έχει τις αρμοδιότητες που προβλέπει ο
Νόμος και ο παρών Κ.Μ.Σ. και επιλύει οποιοδήποτε ζήτημα προκύπτει κατά τη λειτουργία του Π.M.Σ. Γενικής και
Συγκριτικής Γραμματολογίας και δεν προβλέπεται από
τον παρόντα κανονισμό. Είναι επίσης το αρμόδιο όργανο να αποφασίσει οποιαδήποτε αλλαγή στον παρόντα
Κ.Μ.Σ. ή την τροποποίησή του.
Άρθρο 4
Κατηγορίες υποψηφίων για φοίτηση σε
Προγράμματα Μεταπτυχιακών Σπουδών
(άρθρο 34 παρ. 1, 7 και 8 του ν. 4485/2017)
Κατηγορίες υποψηφίων που μπορούν να γίνουν δεκτοί
για την παρακολούθηση Προγραμμάτων Μεταπτυχιακών Σπουδών είναι:
1. Πτυχιούχοι των Τμημάτων Φιλολογίας της ημεδαπής
ή αντίστοιχων Τμημάτων ομοταγών αναγνωρισμένων
Ιδρυμάτων της αλλοδαπής, των οποίων ο τίτλος προπτυχιακών σπουδών έχει αναγνωριστεί από τον Διεπι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
στημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με το
ν. 3328/2005 (Α' 80).
2. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π.,
εφόσον πληρούν τις προϋποθέσεις του πρώτου εδαφίου της παρ. 1 του άρθρου 34, μπορούν να εγγραφούν
ως υπεράριθμοι και μόνο ένας κατ’ έτος ανά Π.Μ.Σ., που
οργανώνεται σε Τμήματα του Ιδρύματος που υπηρετούν,
το οποίο είναι συναφές με τον τίτλο σπουδών και το έργο
που επιτελούν στο οικείο Ίδρυμα.
Άρθρο 5
Αριθμός Εισακτέων, Κριτήρια και Διαδικασία
Επιλογής Εισακτέων
α) Ο αριθμός εισακτέων κατ’ έτος ορίζεται κατ’ ανώτατο όριο σε 10 μεταπτυχιακούς/ες φοιτητές/τριες.
β) Το ΠΜΣ προκηρύσσει κάθε Μάιο δέκα (10) θέσεις
υποψήφιων για το επόμενο ακαδημαϊκό έτος. Η προκήρυξη δημοσιοποιείται διά του ημερησίου τύπου και
αναρτάται ηλεκτρονικά στον διαδικτυακό τόπο του Τμήματος και ορίζει:
i) τον αριθμό των θέσεων για κάθε έτος και την εξεταστέα ύλη. Γίνονται δεκτοί/ές ως υπεράριθμοι όσοι/
ες υποψήφιοι/ες ισοβάθμησαν με τον τελευταίο επιτυχόντα, υπό τον όρο ότι δεν υπερβαίνουν τους δύο. Δια-
φορετικά γίνεται κλήρωση μεταξύ των ισοβαθμούντων.
ii) τις ημερομηνίες εντός των οποίων πρέπει να γίνει η
κατάθεση της αίτησης και των απαιτούμενων δικαιολογητικών από τους/τις υποψήφιους/ες και τις ημερομηνίες
εντός των οποίων θα πρέπει να ολοκληρωθεί η αξιολόγηση των υποψηφιοτήτων σύμφωνα με τη διαδικασία
που προβλέπεται.
γ) Το Τμήμα Φιλολογίας του Α.Π.Θ., έχοντας ως στόχο
τη διασφάλιση της ποιότητας όλων των Κύκλων Σπουδών, έχει ορίσει ως μέγιστο αριθμό μεταπτυχιακών
φοιτητών/ριών σε σχέση με τον αριθμό διδασκόντων/
ουσών στα Π.Μ.Σ. που ιδρύει τους/τις 4 μεταπτυχιακούς/
ές φοιτητές/τριες ανά διδάσκοντα, και σε σχέση και με
τον αριθμό των φοιτητών/τριών των Π.Π.Σ. που ιδρύει
ως μέγιστο αριθμό μετα-πτυχιακών φοιτητών/τριών στα
Π.Μ.Σ. του το 25% των προπτυχιακών φοιτητών/τριών.
Δεδομένου ότι το Τμήμα Φιλολογίας του Α.Π.Θ. φτάνει περίπου τους/τις 300 φοιτητές/τριες κατ’ έτος και
διαθέτει 55 μέλη (51 μέλη Δ.Ε.Π. και 4 μέλη Ε.ΔΙ.Π.) που
μπορούν να αναλάβουν διδακτικό έργο στα Π.Μ.Σ. του,
ο αριθμός των εισακτέων στο Π.Μ.Σ. Γενικής και Συγκριτικής Γραμματολογίας του Τμήματος Φιλολογίας
του Α.Π.Θ., όπως προσδιορίζεται στα εδάφια α) και β)
της παρούσας παραγράφου του άρθρου 5 πληροί τις
παραπάνω προδιαγραφές. Ειδικότερα, αφού οι διδάσκοντες του συγκεκριμένου ΠΜΣ Γενικής και Συγκριτικής
Γραμματολογίας ανέρχονται σε 5 μέλη ΔΕΠ και ένα μέλος
ΕΔΙΠ και η φοίτηση είναι διετής ο λόγος μεταπτυχιακών
φοιτητών/τριών(10 φοιτητές Χ 2 έτη = 20) ανά διδάσκοντα (:6) είναι 3,33 προς 1.
Α. Κριτήρια και διαδικασία επιλογής εισακτέων στο
Π.Μ.Σ.
1. H επιλογή των φοιτητών/τριών για το ΠΜΣ γίνεται
από την Επιτροπή Επιλογής που προτείνει η Σ. Ε. και επικυρώνεται από τη Γ.Σ. Για την επιλογή συνεκτιμώνται τα
εξής κριτήρια (σε παρένθεση το ποσοστό εκτίμησης):
α) Ο γενικός βαθμός του πτυχίου (10%).
β) Ο μέσος όρος των προπτυχιακών βαθμών της
επιλεγόμενης ειδίκευσης, ο οποίος προκύπτει από το
άθροισμα των βαθμών στα μαθήματα ειδίκευσης διά του
αριθμού των μαθημάτων της συγκεκριμένης ειδίκευσης,
τα οποία είναι απαραίτητα για την απόκτηση πτυχίου
στον αντίστοιχο Τομέα (20%).
γ) Η ερευνητική ή και συγγραφική δραστηριότητα
(προαιρετική, μέχρι 5%).
δ) Η πολύ καλή γνώση δύο από τις εξής ξένες γλώσσες
(25%): αγγλική, γαλλική, γερμανική, ιταλική, ισπανική.
Για τους αλλοδαπούς υποψηφίους απαραίτητη είναι η
γνώση της ελληνικής γλώσσας που τεκμηριώνεται από
γραπτή και προφορική εξέταση. H γνώση της ξένης
γλώσσας πιστοποιείται με γραπτή εξέταση (κατανόηση
ή μετάφραση ξενόγλωσσου επιστημονικού κειμένου)
και όχι με μόνη την κατάθεση τίτλου γλωσσομάθειας.
Ελάχιστος βαθμός επιτυχίας θεωρείται το επτά (7) στην
πρώτη και το πέντε (5) στη δεύτερη ξένη γλώσσα, στη
βαθμολογική κλίμακα από 0-10.
ε) Οι γραπτές ή προφορικές εξετάσεις (20%) σε συγκεκριμένη εξεταστέα ύλη. Ελάχιστος βαθμός επιτυχίας
είναι το πέντε (5) στη βαθμολογική κλίμακα από 0-10.
στ) Η συνέντευξη (20%).
2. Κατώτερος συνολικός βαθμός επιτυχίας για την εισαγωγή στο Π.Μ.Σ. είναι το 60% των προβλεπόμενων
μορίων.
Β. Δικαιολογητικά - Εξετάσεις
1. Τον Μάιο κάθε έτους προκηρύσσονται οι θέσεις και
τον Σεπτέμβριο κάθε έτους και εντός της προθεσμίας
που ορίζεται στην εκάστοτε προκήρυξη των θέσεων
(παρ. 2 του παρόντος άρθρου), κάθε ενδιαφερόμενος/η
υποβάλλει στη Γραμματεία του Τμήματος Φιλολογίας
του Α.Π.Θ. αίτηση υποψηφιότητας για το Π.Μ.Σ. Γενικής
Συγκριτικής Γραμματολογίας του Τμήματος Φιλολογίας
του Α.Π.Θ. και τα απαιτούμενα συνοδευτικά έγγραφα
(Απαραίτητα δικαιολογητικά), ως εξής:
1. Αίτηση υποψηφιότητας, φωτοτυπία ταυτότητας.
2. Σύντομο βιογραφικό σημείωμα.
3. Αντίγραφο πτυχίου και αναγνώριση από ΔΟΑΤΑΠ
(όταν το πτυχίο προέρχεται από ομοταγές ίδρυμα του
εξωτερικού).
4. Πιστοποιητικό αναλυτικής βαθμολογίας.
5. Αποδεικτικά για τυχόν ερευνητική ή και συγγραφική
δραστηριότητα.
6. Πιστοποιητικά γνώσης ξένων γλωσσών (προαιρετικά).
2. Οι εξετάσεις πραγματοποιούνται την περίοδο 1-10
Οκτωβρίου και διενεργούνται από την Επιτροπή Επιλογής. Το αναλυτικό πρόγραμμα των εξετάσεων ανακοι-
νώνεται το αργότερο μέχρι την 25η Σεπτεμβρίου. H ύλη
των εξετάσεων καθορίζεται ανά διετία και δεν συμπίπτει
με το περιεχόμενο ενός συγκεκριμένου προπτυχιακού
μαθήματος.
Γ. Εγγραφή επιτυχόντων
Μετά την επικύρωση των αποτελεσμάτων από τη Συνέλευση οι επιτυχόντες/ούσες προσέρχονται στη Γραμ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
ματεία του Τμήματος και εγγράφονται ως μεταπτυχιακοί/
κές φοιτητές/τριες του Π.Μ.Σ. Με αυτήν την ιδιότητα
δικαιούνται να έχουν φοιτητική ταυτότητα, δελτίο ειδικού εισιτηρίου (πάσο), δωρεάν ιατρική / νοσοκομειακή
περίθαλψη και ελεύθερη χρήση των ηλεκτρονικών και
λοιπών βιβλιοθηκών του Πανεπιστημίου.
Δ. Δηλώσεις Μαθημάτων
Οι επιτυχόντες υποβάλλουν κατά την εγγραφή τους
στη Γραμματεία έντυπη δήλωση επιλογής δύο (2) μαθημάτων, τα οποία επιλέγουν από το ήδη δημοσιευμένο
Πρόγραμμα Μεταπτυχιακών Σπουδών. Σημειωτέον, ότι
η παρακολούθηση των μαθημάτων είναι υποχρεωτική.
Άρθρο 6
Χρονική Διάρκεια Σπουδών Αναστολή φοίτησης - Μερική φοίτηση
1. Η χρονική διάρκεια που απαιτείται για την απόκτηση
του τίτλου του Δ.Μ.Σ. είναι τέσσερα (4) εξάμηνα σπουδών (δηλ. τρία εξάμηνα για την παρακολούθηση των
μαθημάτων και ένα για τη συγγραφή της διπλωματικής
εργασίας).
2. Με αιτιολογημένη απόφαση της Συνέλευσης του
Τμήματος μπορεί να χορηγείται παράταση σπουδών και
μέχρι ένα έτος.
3. Αναστολή φοίτησης μπορεί να ζητηθεί μόνο για σοβαρούς και τεκμηριωμένους λόγους (στρατιωτική θη-
τεία, κύηση, σοβαροί λόγοι υγείας κλπ.) με αίτηση του/
της ενδιαφερομένου/ης προς τη Συνέλευση. H αίτηση
πρέπει να υπογράφεται από το επιβλέπον μέλος Δ.E.Π.
(ή, αν δεν έχει οριστεί ακόμη, από τον/την Σύμβουλο
Σπουδών) και να συνοδεύεται από τα απαραίτητα δικαιολογητικά δημόσιου νοσοκομείου ή στρατολογικού
γραφείου. H μέγιστη διάρκεια αναστολής φοίτησης είναι
δώδεκα (12) μήνες, οι οποίοι δεν συνυπολογίζονται στο
συνολικό χρόνο σπουδών. Κατά τη διάρκεια της αναστολής αίρεται η φοιτητική ιδιότητα και αναστέλλονται όλα
τα σχετικά δικαιώματα.
4. Μετά την πάροδο τεσσάρων (4) εξαμήνων από την
εγγραφή στο Π.Μ.Σ. ο/η υποψήφιος/α που δεν έχει καταθέσει τη μεταπτυχιακή διπλωματική του/της εργασία
διαγράφεται με απόφαση της Συνέλευσης (εκτός από τις
περιπτώσεις παράτασης ή αναστολής φοίτησης).
5. Για τους μεταπτυχιακούς/κες φοιτητές/τριες προβλέπεται σύμφωνα με την παρ. 2 του άρθρου 33 του
ν. 4485/2017 (114 Α΄) η δυνατότητα μερικής φοίτησης,
η διάρκεια της οποίας δεν μπορεί να υπερβαίνει το
διπλάσιο της κανονικής φοίτησης. Η μερική φοίτηση
προβλέπεται και για εργαζόμενους/νες φοιτητές/τριες
(οι οποίοι/ες προσκομίζουν τα απαραίτητα αποδεικτικά
εργασίας, δηλ. βεβαίωση εργοδότη, ένσημα κ.λπ., που
πιστοποιούν ότι εργάζονται τουλάχιστον 10 ώρες την
εβδομάδα) και για μη εργαζόμενους μεταπτυχιακούς/
κές φοιτητές/τριες που αδυνατούν να ανταποκριθούν
στις ελάχιστες απαιτήσεις του προγράμματος «πλήρους»
φοίτησης για ιδιαίτερες εξαιρετικά σοβαρές περιπτώσεις
(π.χ. ασθένεια, σοβαροί οικογενειακοί λόγοι, στράτευση,
λόγοι ανωτέρας βίας), για τις οποίες αποφασίζει η Συνέλευση του Τμήματος.
Άρθρο 7
Μαθήματα και Οργάνωση Διδασκαλίας
1. Τα απαραίτητα μαθήματα του ΠΜΣ προσφέρονται
υποχρεωτικά σε κάθε εξάμηνο ώστε να διασφαλίζουν
την ομαλή διεξαγωγή του Προγράμματος και επιλέγονται από τον «Κατάλογο μαθημάτων» (βλέπε Παράρτημα
Α). Ως γλώσσες διδασκαλίας των προσφερόμενων μαθημάτων ορίζονται κυρίως η ελληνική, αλλά, δευτερευό-
ντως, και η αγγλική, η γερμανική και η γαλλική.
2. Με την εγγραφή ορίζεται ο/η σύμβουλος σπουδών
του κάθε φοιτητή/τριας.
3. Τα μαθήματα αρχίζουν για το Χειμερινό Εξάμηνο
στις 15 Οκτωβρίου και για το Εαρινό Εξάμηνο την 1η
Μαρτίου. Στην αρχή κάθε εξαμήνου και εντός δέκα
ημερών, οι φοιτητές/τριες δηλώνουν στη Γραμματεία
του Τμήματος τα μαθήματα που θα παρακολουθήσουν.
Σε περίπτωση αλλαγής μαθήματος, η αίτηση πρέπει να
υπογράφεται από τον/την επιβλέποντα/ουσα (ή, αν δεν
έχει οριστεί ακόμη, από τον/την Σύμβουλο σπουδών). H
παρακολούθηση των μαθημάτων από τους/τις φοιτητές/
τριες είναι υποχρεωτική.
4. Οι φοιτητές/τριες υποχρεούνται να παρακολουθήσουν τα εγκεκριμένα μαθήματα που αναφέρονται στον
«Κατάλογο Μεταπτυχιακών Μαθημάτων», από τον οποίο
επιλέγουν με τη σύμφωνη γνώμη του/της Συμβούλου
Σπουδών. Τα μαθήματα αυτά προσφέρονται από τους
διδάσκοντες του Π.Μ.Σ. και από μέλη ΔΕΠ του οικείου Τμήματος. Αν δεν επαρκούν τα υφιστάμενα μέλη ,
σύμφωνα με την παράγραφο 2 του το άρθρου 36 του ν.
4485/2017, η Συνέλευση του Τμήματος δύναται με αιτιολογημένη εισήγησή της να αποφασίσει την ανάθεση
του διδακτικού έργου σε μέλη ΔΕΠ, άλλων Τμημάτων. Για
την αναγνώριση σπουδών σε ομοταγή αναγνωρισμένα
ιδρύματα της αλλοδαπής (προγράμματα Erasmus κτλ.)
ισχύει ό,τι και στο προπτυχιακό πρόγραμμα σπουδών.
5. Κάθε μεταπτυχιακό μάθημα περιλαμβάνει τρεις (3)
εβδομαδιαίες ώρες διδασκαλίας, οι οποίες δεν είναι υποχρεωτικά συνεχόμενες, ενώ οι διδακτικές εβδομάδες του
κάθε εξαμήνου ορίζονται σε δεκατρείς (13).
6. Το ειδικότερο περιεχόμενο των μαθημάτων ανακοινώνεται στον Οδηγό Σπουδών του Π.M.Σ. του Τμήματος
και αφορά δύο εξάμηνα σπουδών.
7. H εξέταση - βαθμολογία σε κάθε μάθημα καθορίζεται από τον/τη διδάσκοντα/ουσα, και συνίσταται σε
γραπτή/προφορική εξέταση, σε τελική/ διαμορφωτική
εργασία ή και στον συνδυασμό αυτών. H εξεταστική
περίοδος διαρκεί μία εβδομάδα και συμπίπτει με την
τελευταία εβδομάδα του μεταπτυχιακού εξαμήνου. Σε
περίπτωση αποτυχίας στη γραπτή/προφορική εξέταση
η εξέταση επαναλαμβάνεται τον Σεπτέμβριο.
8. H βαθμολογία αποστέλλεται στη Γραμματεία του
Τμήματος για το Χειμερινό Εξάμηνο έως τις 15 Μαΐου και
για το Εαρινό Εξάμηνο έως τις 30 Σεπτεμβρίου.
9. Εάν ένας φοιτητής/τρια αποτύχει σε κάποιο μεταπτυχιακό μάθημα, είναι υποχρεωμένος/η να παρακολουθή-
σει το ίδιο ή άλλο στο επόμενο εξάμηνο· στην περίπτωση
αυτή, με τη σύμφωνη γνώμη του επιβλέποντος μέλους
Δ.E.Π., η Σ.E. μπορεί να επιτρέψει στον/στην φοιτητή/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
τρια να παρακολουθήσει περισσότερα μεταπτυχιακά
μαθήματα κατά το επόμενο εξάμηνο.
10. Οι μεταπτυχιακοί φοιτητές/τριες είναι υποχρεωμένοι να παρακολουθούν τα σεμινάρια, τις ημερίδες και τα
colloquia του Π.Μ.Σ.
11. Την ευθύνη της παρακολούθησης και του ελέγχου
της πορείας των σπουδών των μεταπτυχιακών φοιτητών/τριών έχουν η Σ.E. κα το επιβλέπον μέλος Δ.E.Π.
12. Το επιβλέπον μέλος Δ.E.Π ανήκει στα μέλη του
Τμήματος, στα οποία έχει ανατεθεί μεταπτυχιακό έργο,
και ορίζεται από τη Γ.Σ., ύστερα από αίτηση του ενδιαφερομένου και συναίνεση του μέλους Δ.E.Π. στο τέλος
του γ΄ εξαμήνου σπουδών.
Άρθρο 8
Διδακτικό Προσωπικό
Τη διδασκαλία των μαθημάτων στα Π.Μ.Σ., μπορούν
να αναλαμβάνουν:
- Μέλη Δ.Ε.Π. του οικείου Τμήματος.
- Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του
οικείου Τμήματος, κάτοχοι διδακτορικού διπλώματος,
εκτός αν το αντικείμενο είναι εξαιρετικής και αδιαμφισβήτητης ιδιαιτερότητας για το οποίο δεν είναι δυνατή
ή συνήθης η εκπόνηση διδακτορικής διατριβής.
- Διδάσκοντες σύμφωνα με το π.δ. 407/1980 του οικείου Τμήματος.
- Ομότιμα και αφυπηρετήσαντα μέλη ΔΕΠ του οικείου
Τμήματος.
Με αιτιολογημένη απόφασή της η Συνέλευση του
Τμήματος, σε περίπτωση που δεν επαρκεί το διδακτικό
προσωπικό των κατηγοριών που αναφέρονται παραπάνω, μπορεί να αναθέσει διδακτικό έργο σε μέλη ΔΕΠ
άλλων Τμημάτων του ίδιου Α.Ε.Ι. ή να προσκαλέσει μέλη
ΔΕΠ άλλων Α.Ε.Ι. ή ερευνητών από ερευνητικά κέντρα
του άρθρου 13Α του ν. 4310/2014 (Α΄ 258), συμπεριλαμβανομένων των ερευνητικών κέντρων της Ακαδημίας
Αθηνών.
Επιπλέον, η Συνέλευση του οικείου Τμήματος με απόφασή της, έχοντας υπόψη την εισήγηση του Διευθυντή
του Π.Μ.Σ., μπορεί να καλέσει, ως επισκέπτες, καταξιωμένους επιστήμονες που έχουν θέση ή προσόντα καθηγητή
ή ερευνητή σε ερευνητικό κέντρο, καλλιτέχνες ή επιστήμονες αναγνωρισμένου κύρους με εξειδικευμένες γνώ-
σεις ή σχετική εμπειρία στο γνωστικό αντικείμενο του
Π.Μ.Σ. από την ημεδαπή ή την αλλοδαπή, σύμφωνα με τα
οριζόμενα στην παρ. 5 του άρθρου 36 του ν. 4485/2017.
Σε κάθε περίπτωση, η ανάθεση διδασκαλίας των μαθημάτων, σεμιναρίων και ασκήσεων του Π.Μ.Σ. αποφα-
σίζεται από τη Συνέλευση του Τμήματος, ύστερα από
εισήγηση της Σ.Ε..
Στις υποχρεώσεις των διδασκόντων περιλαμβάνονται
μεταξύ άλλων η περιγραφή του μαθήματος ή των διαλέξεων, η παράθεση σχετικής βιβλιογραφίας, ο τρόπος
εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.
Άρθρο 9
Προϋποθέσεις Απόκτησης Δ.Μ.Σ.
1. Για την απόκτηση του M.Δ.E. απαιτείται η συγκέντρωση εκατόν είκοσι (120) πιστωτικών μονάδων (ECTS).
Ο/Η μεταπτυχιακός/ή φοιτητής/τρια υποχρεούται πρώτα
να παρακολουθήσει και να εξεταστεί με επιτυχία σε έξι
(6) μαθήματα (6 x 15 = σύνολο 90 ECTS), με διαφορετικό
περιεχόμενο και κωδικό το καθένα, δηλαδή δύο (2) μαθήματα σε καθένα από τα τρία πρώτα εξάμηνα σπουδών.
2. Στη συνέχεια, κατά το τελευταίο εξάμηνο των σπουδών του/της, και αφού, σε συνεργασία με τον/την επιβλέ-
ποντα/ουσα, προσδιορίσει το θέμα της μεταπτυχιακής
διπλωματικής εργασίας, υποχρεούται να συγγράψει μεταπτυχιακή διπλωματική εργασία 20.000-30.000 λέξεων
στην ελληνική γλώσσα, η οποία πιστώνεται με τριάντα
πιστωτικές μονάδες (30 ΕCTS). Για αλλοδαπούς φοιτητές η γλώσσα συγγραφής της μεταπτυχιακής εργασίας
μπορεί να είναι η Αγγλική, Γερμανική ή Γαλλική μετά από
τη σύμφωνη γνώμη του επιβλέποντος μέλους Δ.Ε.Π. και
απόφαση της Σ.Ε.
3. Η διπλωματική εργασία οφείλει να πληροί τους βασικούς όρους μιας επιστημονικής μελέτης, δηλ. να δια-
θέτει αρτιότητα μορφής, δομής και περιεχομένου, από
τα οποία να προκύπτει ότι ο/η υποψήφιος/α μπορεί να
πραγματευθεί ικανοποιητικά ένα επιστημονικό θέμα στο
σύνολό του και να το παρουσιάσει με τα απαιτούμενα
τεχνικά χαρακτηριστικά μιας επιστημονικής μελέτης (βλ.
και άρθρο 11).
Άρθρο 10
Α. Βαθμολογία Μεταπτυχιακής Διπλωματικής
Εργασίας
1. Η βαθμολόγηση της μεταπτυχιακής διπλωματικής
εργασίας γίνεται από τριμελή επιτροπή, αποτελούμενη από το επιβλέπον μέλος Δ.E.Π. και δύο ακόμη μέλη
Δ.E.Π. ή Ε.Δ.Ι.Π. (ή ερευνητές/τριες των βαθμίδων Α΄, Β΄,
Γ΄, κατόχους διδακτορικού διπλώματος) του ιδίου ή συγγενούς γνωστικού αντικειμένου με το αντικείμενο της
μεταπτυχιακής διπλωματικής εργασίας. H ως άνω επιτροπή ορίζεται από τη Συνέλευση, ύστερα από αίτηση
του/της ενδιαφερομένου/ης και γραπτή πρόταση του
αρμόδιου Τομέα προς τη Συνέλευση, στην οποία προτείνονται τα δύο μέλη που, μαζί με το επιβλέπον μέλος,
θα αποτελέσουν την τριμελή εξεταστική επιτροπή• τόσο
στην αίτηση του/της ενδιαφερομένου/ης όσο και στο
έγγραφο του Τομέα θα πρέπει να αναφέρεται και το θέμα
της μεταπτυχιακής διπλωματικής εργασίας. Η τριμελής
επιτροπή συμπληρώνει ειδικό έντυπο βαθμολογίας, το
οποίο και αποστέλλει στη Γραμματεία του Τμήματος.
Η παρουσίαση της Μεταπτυχιακής Διπλωματικής
Εργασίας γίνεται ενώπιον της Τριμελούς Εξεταστικής
Επιτροπής σε ημερομηνία και τόπο που ορίζεται από
τη Συνέλευση του Τμήματος. Αφού εγκριθεί από την Επιτροπή, αναρτάται υποχρεωτικά στο διαδικτυακό τόπο
του οικείου Τμήματος.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος, είναι δυνατή η αντικα-
τάσταση του επιβλέποντα ή μέλους της Τριμελούς Εξεταστικής Επιτροπής μετά από απόφαση της Συνέλευσης
του οικείου Τμήματος.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον σταθμικό μέσο όρο των μαθημάτων του ΠΜΣ και της Μεταπτυχιακής Διπλωματικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
Εργασίας (η στάθμιση γίνεται από τις πιστωτικές μονάδες των μαθημάτων και της ΜΔΕ) και υπολογίζεται, με
ακρίβεια δεύτερου δεκαδικού ψηφίου, με τον ακόλουθο
τρόπο:
Ο βαθμός κάθε μαθήματος και της Μεταπτυχιακής
Διπλωματικής Εργασίας πολλαπλασιάζεται με τον αντίστοιχο αριθμό πιστωτικών μονάδων (ECTS) και το αθροι-
σμάτων γινομένων διαιρείται με τον ελάχιστο αριθμό
πιστωτικών μονάδων που απαιτούνται για τη λήψη του
Δ.Μ.Σ.
βαθμός Μ.Δ.Ε. =
άθροισμα γινομένων (βαθμού κάθε μαθήματος x
αντίστοιχα ECTS κάθε μαθήματος) +
(βαθμός μεταπτυχιακής διπλωματικής εργασίας x ECTS)
(σύνολο ECTS)
Άρθρο 11
Κατάθεση Μεταπτυχιακής Διπλωματικής Εργασίας
α) μορφή
Στο εξώφυλλο της μεταπτυχιακής εργασίας αναγράφεται το Πανεπιστήμιο, η Σχολή, το Τμήμα, ο τίτλος της ερ-
γασίας, το έτος ολοκλήρωσής της και τα ονόματα του/της
υποψηφίου/ας και του επιβλέποντος μέλους Δ.E.Π. Στο
εσώφυλλο αναγράφονται τα ονόματα της τριμελούς επιτροπής. Ακολουθεί η σελίδα των περιεχομένων. Οι δύο
τελευταίες σελίδες της εργασίας περιέχουν περίληψή της
(μέχρι 300 λέξεις) στην ελληνική και σε μία ξένη γλώσσα
(αγγλική, γαλλική, γερμανική, ιταλική ή ισπανική).
β) αριθμός αντιτύπων
Oι φοιτητές/τριες του Π.Μ.Σ. καταθέτουν στη Γραμματεία του Τμήματος τέσσερα (4) αντίτυπα της μεταπτυχι-
ακής εργασίας και άλλο ένα (1) σε ηλεκτρονική μορφή:
ήτοι, 3 αντίτυπα για την τριμελή επιτροπή, και 1 αντίτυπο
μαζί με ένα CD για τη βιβλιοθήκη του Τομέα Μεσαιωνικών και Νέων Ελληνικών Σπουδών (ΜΝΕΣ).
Άρθρο 12
Λογοκλοπή / παράλειψη αναφοράς
σε χρησιμοποιηθείσα βιβλιογραφία
Ο/Η μεταπτυχιακός/ή φοιτητής/τρια του Π.Μ.Σ. καταθέτοντας τη μεταπτυχιακή διπλωματική εργασία υπο-
χρεούται να αναφέρει αν χρησιμοποίησε το έργο και τις
απόψεις άλλων. Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή ή
η χρήση -δημοσιευμένης ή μή εργασίας τρίτου χωρίς τη
δέουσα αναφορά σε αυτήν. Η παράθεση οποιουδήποτε
υλικού τεκμηρίωσης, ακόμα και από μελέτες του/της
ίδιου/ας του/της υποψηφίου/ας, χωρίς σχετική αναφορά σε αυτές, μπορεί να στοιχειοθετήσει απόφαση της
Συνέλευσης για διαγραφή του/της.
Στις παραπάνω περιπτώσεις και έπειτα από αιτιολογημένη εισήγηση του επιβλέποντος μέλους Δ.Ε.Π, η Συ-
νέλευση μπορεί να αποφασίσει τη διαγραφή του/της
υποψηφίου/ας.
Άρθρο 13
Διοικητική Υποστήριξη - Υλικοτεχνική Υποδομή
(α) η διοικητική και τεχνική υποστήριξη παρέχεται στο
Π.Μ.Σ. από το Τμήμα Φιλολογίας,
(β) Οι χώροι διεξαγωγής της διδασκαλίας του ΠΜΣ είναι αυτοί της διδασκαλίας του Προπτυχιακού Προγράμ-
ματος Σπουδών και κάθε άλλος πρόσφορος χώρος (π.χ.
Μουσείο, Βιβλιοθήκη κ.λπ.) κατά την κρίση των διδασκόντων και τις ανάγκες των μαθημάτων.
(γ) Ο υλικοτεχνικός εξοπλισμός καλύπτεται από τον
υπάρχοντα υλικοτεχνικό εξοπλισμό του Τομέα ΜΝΕΣ και
του Τμήματος Φιλολογίας και από τον εξοπλισμό που θα
αποκτηθεί μελλοντικά από τα έσοδα του ΠΜΣ.
Άρθρο 14
Τελετουργικό Αποφοίτησης
Το τελετουργικό αποφοίτησης ορίζεται με απόφαση
της Συνέλευσης του οικείου Τμήματος Φιλολογίας.
Άρθρο 15
Τύπος Απονεμόμενου Διπλώματος Μεταπτυχιακών Σπουδών (Δ.Μ.Σ.)
Ο τίτλος του Διπλώματος Μεταπτυχιακών Σπουδών
είναι δημόσιο έγγραφο.
Το Δίπλωμα Μεταπτυχιακών Σπουδών εκδίδεται από
τη Γραμματεία του Τμήματος Φιλολογίας σύμφωνα με
τις αποφάσεις της Συγκλήτου του Πανεπιστημίου. Στο
Δίπλωμα αναγράφεται το Τμήμα διοργάνωσης του ΠΜΣ,
η χρονολογία περάτωσης των σπουδών, η χρονολογία
έκδοσης του Δ.Μ.Σ., ο αριθμός πρωτοκόλλου αποφοίτησης, ο τίτλος του Π.Μ.Σ., τα στοιχεία του μεταπτυχιακού/
κης φοιτητή/τριας και ο χαρακτηρισμός αξιολόγησης
Άριστα (8,5 έως 10), Λίαν Καλώς (6,5 έως 8,5 μη συμπεριλαμβανομένου), Καλώς (6 έως 6,5 μη συμπεριλαμβα-
νομένου).
Στον απόφοιτο του Διπλώματος Μεταπτυχιακών
Σπουδών μπορεί να χορηγείται, πριν από την απονομή,
βεβαίωση επιτυχούς παρακολούθησης και περάτωσης
του Προγράμματος.
Μαζί με το Δίπλωμα Μεταπτυχιακών Σπουδών χορηγείται Παράρτημα Διπλώματος [άρθρο 15 του ν.
3374/2005 και της υπουργικής απόφασης Φ5/89656/
ΒΕ/13-8-2007 (ΦΕΚ 1466 τ.Β΄)], το οποίο είναι ένα επεξηγηματικό έγγραφο που παρέχει πληροφορίες σχετικά με
τη φύση, το επίπεδο, το γενικότερο πλαίσιο εκπαίδευσης,
το περιεχόμενο και το καθεστώς των σπουδών, οι οποίες ολοκληρώθηκαν με επιτυχία και δεν υποκαθιστά τον
επίσημο τίτλο σπουδών ή την αναλυτική βαθμολογία
μαθημάτων που χορηγούν τα Ιδρύματα.
Άρθρο 16
Οικονομικά στοιχεία Π.Μ.Σ.
Ο αναλυτικός προϋπολογισμός λειτουργίας κατ΄έτος
και για πέντε ( 5) συνεχή έτη, συμπεριλαμβανομένων του
αναλυτικού λειτουργικού κόστους του ΠΜΣ, των πηγών
χρηματοδότησής του και των εν γένει πόρων λειτουργίας
του , σύμφωνα με τις διατάξεις του άρθρου 32 και 37 του
ν. 4485/2017 είναι ο αναφερόμενος στο ιδρυτικό του
Π.Μ.Σ. ΦΕΚ με αριθμό ( 3705/τ.Β΄/29-8-2018)
Άρθρο 17
Μεταβατικές Διατάξεις
Η ισχύς του παρόντος Κανονισμού αρχίζει από τα
ακαδημαϊκό έτος 2018-2019, έναρξη λειτουργίας του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
ΠΜΣ, σύμφωνα με το ιδρυτικό του ΦΕΚ (3705/τ.Β΄/
29-8-2018). Οποιοδήποτε θέμα προκύψει στο μέλλον
που δεν καλύπτεται από την σχετική νομοθεσία ή τον
οικείο Κανονισμό Μεταπτυχιακών Σπουδών, θα αντιμετωπιστεί με αποφάσεις της Συνέλευσης του Τμήματος
Φιλολογίας και της Συγκλήτου του Ιδρύματος με τροποποίηση του Κανονισμού και δημοσίευση στην Εφημερί-
δα της Κυβερνήσεως.
ΠΑΡΑΡΤΗΜΑ Α΄
ΠΡΟΓΡΑΜΜΑ ΜΑΘΗΜΑΤΩΝ - ΠΕΡΙΓΡΑΦΗ
Το σύνολο των πιστωτικών μονάδων που απαιτούνται
για την απόκτηση του Δ.Μ.Σ. είναι 120 ECTS. Οι σπουδές
στο Π.Μ.Σ. Γενικής και Συγκριτικής Γραμματολογίας του
Τμήματος Φιλολογίας του Α.Π.Θ., συμπεριλαμβανομένης
της εκπόνησης της απαιτούμενης Μεταπτυχιακής Διπλωματικής Εργασίας, οργανώνονται σε τέσσερα εξάμηνα
και συγκεκριμένα:
• κατά τα τρία πρώτα εξάμηνα οι μεταπτυχιακοί φοιτητές/τριες παρακολουθούν μαθήματα με φόρτο εργασίας
15 ECTS έκαστο, δηλαδή δύο (2) μαθήματα ανά εξάμηνο και συνολικά έξι (6) μαθήματα με φόρτο 90 ECTS, τα
οποία επιλέγονται από τα κατωτέρω αναφερόμενα.
• κατά το τέταρτο εξάμηνο εκπονούν διπλωματική εργασία φόρτου 30 ECTS, ώστε να καλύπτεται το σύνολο
των 120 πιστωτικών μονάδων του Δ.Μ.Σ. Τα μαθήματα
είναι όλα Επιλογής Υποχρεωτικά (ΕΥ)
1ο εξάμηνο: επιλέγουν δύο από τα εξής: ΓΣΓ 641, ΓΣΓ
642, ΓΣΓ 646, ΑΕΦ 546
2ο εξάμηνο: επιλέγουν δύο από τα εξής: ΓΣΓ 643, ΓΣΓ
644, ΓΣΓ 647, ΓΣΓ 648, ΑΕΦ 547
3ο εξάμηνο: επιλέγουν δύο από τα εξής: ΓΣΓ 645, ΓΣΓ
648, ΓΣΓ 649, ΓΣΓ 660, ΓΣΓ 661, ΓΣΓ 662, ΓΣΓ 671, ΓΣΓ 672
1ο Εξάμηνο
α/α
Μάθημα
Kωδ. Μαθ.
ΤΥΠΟΣ
ΜΑΘΗΜΑΤΟΣ
ΣΥΝΟΛΟ
ΩΡΩΝ
ECTS
Θεωρία
Δύο μαθήματα από τους κωδικούς της διπλανής
στήλης που επεξηγούνται στον επόμενο Πίνακα
ΓΣΓ 641, ΓΣΓ 642,
ΓΣΓ 646, ΑΕΦ 546
ΕΥ
2 Χ 450
2 Χ 15
Σύνολα
2ο Εξάμηνο
α/α
Μάθημα
Kωδ. Μαθ.
ΤΥΠΟΣ
ΜΑΘΗΜΑΤΟΣ
ΣΥΝΟΛΟ
ΩΡΩΝ
ECTS
Θεωρία
Δύο μαθήματα από τους κωδικούς της διπλανής
στήλης που επεξηγούνται στον επόμενο Πίνακα
ΓΣΓ 643, ΓΣΓ 644,
ΓΣΓ 647, ΓΣΓ 648,
ΑΕΦ 547
ΕΥ
2 Χ 450
2 Χ 15
Σύνολα
3ο Εξάμηνο
α/α
Μάθημα
Kωδ. Μαθ.
ΤΥΠΟΣ
ΜΑΘΗΜΑΤΟΣ
ΣΥΝΟΛΟ
ΩΡΩΝ
ECTS
Θεωρία
Δύο μαθήματα από τους κωδικούς της διπλανής
στήλης που επεξηγούνται στον επόμενο Πίνακα
ΓΣΓ 645, ΓΣΓ 648,
ΓΣΓ 649, ΓΣΓ 660,
ΓΣΓ 661, ΓΣΓ 662,
ΓΣΓ 671, ΓΣΓ 672
ΕΥ
2 Χ 450
2 Χ 15
Σύνολα
4ο Εξάμηνο
α/α
Μάθημα
ΤΥΠΟΣ ΜΑΘΗΜΑΤΟΣ
ΣΥΝΟΛΟ ΩΡΩΝ
ECTS
Θεωρία
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ
Υ
Σύνολα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2069/04.06.2019
Πίνακας μαθημάτων:
ΓΣΓ 641:
Εισαγωγή στη Θεωρία της λογοτεχνίας και στη Συγκριτική Γραμματολογία
3 ώρ. διδ.
15 ECTS
ΓΣΓ 642:
Zητήματα διακειμενικών σχέσεων I
3 ώρ. διδ.
15 ECTS
ΓΣΓ 643:
Zητήματα διακειμενικών σχέσεων II
3 ώρ. διδ.
15 ECTS
ΓΣΓ 644:
Pεύματα/Κινήματα της Eυρωπαϊκής λογοτεχνίας I
3 ώρ. διδ.
15 ECTS
ΓΣΓ 645:
Pεύματα/κινήματα της Eυρωπαϊκής λογοτεχνίας II
3 ώρ. διδ.
15 ECTS
ΓΣΓ 646:
Σύγχρονες θεωρίες της Λογοτεχνίας
3 ώρ. διδ.
15 ECTS
ΓΣΓ 647:
Eιδικά θέματα Θεωρίας Λογοτεχνίας
3 ώρ. διδ.
15 ECTS
ΓΣΓ 648:
Λογοτεχνία και Θεωρία του Πολιτισμού I
3 ώρ. διδ.
15 ECTS
ΓΣΓ 649:
Λογοτεχνία και Θεωρία του Πολιτισμού ΙΙ
3 ώρ. διδ.
15 ECTS
ΑΕΦ 546: Πρόσληψη της Αρχαιότητας Ι
3 ώρ. διδ.
15 ECTS
ΑΕΦ 546: Πρόσληψη της Αρχαιότητας Ι
3 ώρ. διδ.
15 ECTS
ΓΣΓ 660:
Θεωρία της μετάφρασης
3 ώρ. διδ.
15 ECTS
ΓΣΓ 661:
Zητήματα λογοτεχνικής μετάφρασης I
3 ώρ. διδ.
15 ECTS
ΓΣΓ 662:
Zητήματα λογοτεχνικής μετάφρασης II
3 ώρ. διδ.
15 ECTS
ΓΣΓ 671:
Eργαστήριο λογοτεχνικής μετάφρασης
3 ώρ. διδ.
15 ECTS
ΓΣΓ 672:
Εργαστήριο γραφής (δοκίμιο, κριτική, βιβλιοκρισία)
3 ώρ. διδ.
15 ECTS
ΓΣΓ 681:
Colloquium I
2 ECTS
ΓΣΓ 682:
Colloquium II
2 ECTS
ΓΣΓ 683:
Ημερίδα
2 ECTS
ΠΑΡΑΡΤΗΜΑ Β΄
Εξώφυλλο Μεταπτυχιακής Εργασίας
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ ΦΙΛΟΣΟΦΙΚΗ ΣΧΟΛΗ
ΤΜΗΜΑ ΦΙΛΟΛΟΓΙΑΣ
ΔΙΠΛΩΜΑΤΙΚΗ ΕΡΓΑΣΙΑ
«ΤΙΤΛΟΣ»
ΟΝΟΜΑ ΥΠΟΨΗΦΙΟΥ
ΕΠΙΒΛΕΠΩΝ ΚΑΘΗΓΗΤΗΣ
κ.
ΘΕΣΣΑΛΟΝΙΚΗ 0000
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 20 Μαΐου 2019.
Ο Πρύτανης
ΠΕΡΙΚΛΗΣ ΜΗΤΚΑΣ

[Source: 20190202069.pdf | Tokens: 31248]